संसद हमला, IC-814 के अपहरण के पीछे एक ही आतंकी  
संसद पर हमला और इंडियन एयरलाइंस के जहाज आईसी-814 के अपहरण के पीछे एक ही आतंकवादी गुट का हाथ था।
संसद पर हमला और इंडियन एयरलाइंस के जहाज आईसी-814 के अपहरण के पीछे एक ही आतंकवादी गुट का हाथ था।   बर्गर नाम का आतंकी दोनों कांड में शामिल था। यह बात पुलिस को हाल में पकड़े गए सिमी के आतंकी अजमल ने बताया है।इस खबर से सुरक्षा एजेंसियों में खलबली मची हुई है कि क्या 13 दिसंबर 2001 को संसद पर हमले के दौरान मारा गया मोहम्मद ही आईसी 814 अपहरण कांड का 'बर्गर' था।  हाल में मधुबनी से पकड़े गए इंडियन मुज़ाहिदीन के मोहम्मद अजमल उर्फ़ आदिल ने पूछताछ के दौरान बताया है कि दोनों एक ही शख्स थे।  अब अलग−अलग एजेंसियां इसकी तह तक जाने की कोशिश कर रही हैं।   अज़मल का कहना है कि दरअसल संसद पर हमले के दौरान मारे जाने वाले लोगों में बर्गर भी था।  उसके बैग में रखा ग्रेनेड फट गया था। अजमल नेपाल के रास्ते भारत आया और दूसरे आतंकियों के लिए जाली पासपोर्ट बनवाता रहा था।